Dolby surround
Store norske leksikon,Teknologi og industri,Elektronikk,Forbrukerelektronikk
Dolby surround er et lydsystem med mer enn to audiokanaler. Systemet gir mer dybde i lydbildet enn vanlig stereolyd.
Historikk Dolby Surround har sitt utspring i Dolby stereolyd for kinofilm, som ble lansert i 1970-årene og videreutviklet for video i 1982. I de senere årene er teknologien tatt i bruk også i en del fjernsynsutsendelser og for rene audiokilder. Virkemåte I likhet med vanlig stereo benyttes det i Dolby Surround-systemet to lydspor som gir signaler til høyre og venstre høyttaler. På de to kanalene er det i tillegg lagt inn en kodet informasjon som i en spesiell lydprossessor dekodes til to ekstra lydkanaler, én til en høyttaler midt foran tilhørerne og én til såkalte surroundhøyttalere bak tilhørerne. Les mer i Store norske leksikon omgivelseslyd